**นิวเม็กซิโก** (อังกฤษ: New Mexico, ออกเสียง: /ˌn(j)uː ˈmeksɪkoʊ/; สเปน: *Nuevo México*, ออกเสียง: [ˈnweβo ˈmexiko] ( ฟังเสียง); นาวาโฮ: *Yootó Hahoodzo*, ออกเสียง: [jòːtʰó hɑ̀hòːtsò]) เป็นรัฐหนึ่งในทางตอนตะวันตกเฉียงใต้ของประเทศสหรัฐ ซึ่งติดกับประเทศเม็กซิโก เมืองหลวงของรัฐคือแซนตาเฟ โดยมีเมืองที่ใหญ่ที่สุดคือแอลบูเคอร์คี และถึงแม้ว่าในสหรัฐ ภาษาอังกฤษนิยมใช้กันมากที่สุด แต่รัฐนิวเม็กซิโกเป็นรัฐที่มีการใช้ภาษาสเปนมากเป็นที่สุดรัฐหนึ่งในสหรัฐ โดยประชากรในรัฐประกอบด้วยชาวอเมริกัน ชาวสเปน และชาวเม็กซิโก ใน ค.ศ. 2007 นิวเม็กซิโกมีประชากร 1,969,915 คน

นิวเม็กซิโกเป็นรัฐที่มีเนื้อที่ใหญ่เป็นอันดับที่ 5 ในบรรดา 50 รัฐของประเทศ แต่มีประชากรเพียง 2.1 ล้านคน และอยู่ในอันดับที่ 36 ของจำนวนประชากรและอันดับที่ 46 ในด้านความหนาแน่นของประชากร และเป็นบริเวณที่มีสภาพภูมิอากาศและภูมิประเทศหลากหลายมากที่สุดแห่งหนึ่งในสหรัฐ บริเวณตอนเหนือและตะวันออกมีภูมิอากาศแบบแอลป์ที่เย็นกว่าในขณะที่ทางตะวันตกและทางใต้นั้นอบอุ่นและแห้งแล้งกว่า โดยมีแม่น้ำรีโอแกรนด์และหุบเขาที่อุดมสมบูรณ์ทอดตัวจากเหนือจรดใต้ ทำให้เกิดสภาพอากาศอบอุ่นบริเวณตอนกลางของรัฐ กว่าหนึ่งในสามของที่ดินในนิวเม็กซิโกมีรัฐบาลกลางเป็นเจ้าของ และรัฐยังมีพื้นที่รกร้างว่างเปล่าที่ได้รับการคุ้มครองและประกอบไปด้วยอนุสรณ์สถานแห่งชาติหลายแห่ง รวมถึงแหล่งมรดกโลกของยูเนสโก 3 แห่ง

รัฐนิวเม็กซิโกถูกจัดอยู่ในกลุ่มรัฐที่มีความยากจน แม้ว่าปัจจุบันเศรษฐกิจของรัฐมีการเติบโตขึ้นตามลำดับ โดยประชากรในนิวเม็กซิโกมีรายได้หลักมาจากหลายภาคส่วน เช่น การขุดเจาะน้ำมัน การขุดแร่ การทำฟาร์มบนที่แห้ง การเลี้ยงโค เกษตรกรรม การค้าไม้อย่างถูกกฎหมาย การค้าปลีก การทำห้องปฏิบัติการวิจัยทางวิทยาศาสตร์ การพัฒนาเทคโนโลยี และศิลปะ รวมถึงสิ่งทอและทัศนศิลป์ โดยมีผลิตภัณฑ์มวลรวมภายในประเทศทั้งหมด (จีดีพี) ใน ค.ศ. 2020 อยู่ที่ 95.73 พันล้านดอลลาร์ และมีจีดีพีต่อหัวอยู่ที่ 46,300 ดอลลาร์ นโยบายภาษีของรัฐมีลักษณะการจัดเก็บภาษีเงินได้บุคคลธรรมดาในระดับต่ำถึงปานกลางตามมาตรฐานรัฐบาลกลาง โดยมีเครดิตภาษี การยกเว้น และการพิจารณาเป็นพิเศษสำหรับบุคลากรทางทหาร ต่อมา อุตสาหกรรมภาพยนตร์เป็นหนึ่งในอุตสาหกรรมที่ใหญ่ที่สุดและเติบโตเร็วที่สุดในรัฐ นิวเม็กซิโกเป็นยังที่ตั้งของฐานทัพสำคัญของกองทัพสหรัฐบริเวณไวต์แซนดส์มิสไซล์เรนจ์ และหน่วยงานความมั่นคงแห่งชาติหลายแห่งได้เข้ามาตั้งฐานการวิจัยและทดสอบอาวุธในรัฐเช่นที่ซานดีอาและลอสแอละโมส ในคริสต์ทศวรรษ 1940 โครงการวายของโครงการแมนฮัตตันซึ่งผลิตระเบิดปรมาณูลูกแรกของโลกได้ทดสอบนิวเคลียร์ครั้งแรกภายใต้รหัสนาม "ทรินิตี"

สำหรับที่มาของชื่อรัฐนิวเม็กซิโกนั้น ในอดีตดินแดนแห่งนี้เคยถูกสเปนปกครอง โดยคณะสำรวจและผู้ตั้งถิ่นฐานชาวสเปนได้เดินทางมาถึงบริเวณนี้ในคริสต์ศตวรรษที่ 16 และตั้งชื่ออาณาเขตว่า *นูเอโบเมฆิโก* ตามชื่อหุบเขาเม็กซิโก ก่อนที่เม็กซิโกจะได้รับเอกราชจากสเปนและใช้ชื่อประเทศดังปัจจุบัน ดังนั้นรัฐนี้จึงไม่ได้ตั้งชื่อตามประเทศเม็กซิโกอย่างที่หลายคนเข้าใจ นิวเม็กซิโกถูกแยกออกจากกันด้วยภูมิประเทศที่ขรุขระและปกครองโดยชนพื้นเมือง ภายหลังการได้รับเอกราชของเม็กซิโกใน ค.ศ. 1821 บริเวณนี้ได้กลายเป็นเขตปกครองตนเองของเม็กซิโก แม้ว่าจะยังคงถูกคุกคามอยู่เรื่อย ๆ จากนโยบายการรวมชาติของรัฐบาลเม็กซิโก ในเวลาเดียวกัน ภูมิภาคนี้ได้พึ่งพากิจกรรมทางเศรษฐกิจจากสหรัฐ และในช่วงท้ายของสงครามเม็กซิโก–สหรัฐใน ค.ศ. 1848 สหรัฐได้ผนวกนิวเม็กซิโกเป็นส่วนหนึ่งของดินแดนนิวเม็กซิโกที่มีขนาดใหญ่กว่า และถือเป็นหนึ่งในปัจจัยสำคัญในการขยายตัวทางตะวันตกของสหรัฐและได้รับการยอมรับโดยสหภาพมาตราแห่งรัฐธรรมนูญของสหรัฐโดยถือเป็นรัฐที่ 47 อย่างเป็นทางการใน ค.ศ. 1912

ธงประจำรัฐนิวเม็กซิโกเป็นที่รู้จักมากที่สุดในสหรัฐ สะท้อนถึงต้นกำเนิดของรัฐจากการผสมผสานของวัฒนธรรมโดยมีสีแดงเข้มและสีทองของไม้กางเขนเบอร์กันดีของสเปน พร้อมด้วยสัญลักษณ์ดวงอาทิตย์โบราณของกลุ่มชนปูเอโบล การบรรจบกันของอิทธิพลของชนพื้นเมือง สเปน เม็กซิโก ฮิสแปนิก และอเมริกันยังปรากฏชัดในวัฒนธรรมด้านอื่น ๆ เช่น อาหาร ดนตรี และสถาปัตยกรรมที่เป็นเอกลักษณ์ของนิวเม็กซิโก นิวเม็กซิโกยังเป็นรัฐที่มีชาวลาตินอเมริกาอาศัยอยู่มากที่สุดแห่งหนึ่งของโลก รวมทั้งมีการพูดภาษาสเปนอย่างแพร่หลาย

ที่มาของชื่อ
------------

ใน ค.ศ. 1598 นิวเม็กซิโกในขณะนั้นอยู่ภายใต้การปกครองของอาณาจักรสเปน ในช่วงที่สเปนต้องการแผ่ขยายอำนาจของจักรพรรดิ กลุ่มผู้ก่อตั้งรกรากจากสเปนได้ตั้งชื่อแผ่นดินนี้ว่า *นูเอโบเมฆิโก* (*Nuevo México*) โดยตั้งตามพื้นที่หุบเขาในเม็กซิโก ที่ชาวแอซเทกโบราณเรียกว่า *หุบเขาเม็กซิโก* ดังนั้น นิวเม็กซิโกจึงไม่ได้ตั้งชื่อตามประเทศเม็กซิโก

ประวัติ
-------

ในอดีต พลเมืองในนิวเม็กซิโกยุคแรกนั้นจึงมีเชื้อสายมาจากชาวสเปน พวกเขาได้ร่วมกัน "บูรณาการทางวัฒนธรรม" (Cultural integration) แต่ก็ต้องเจอปัญหาการรุกรานจากทหารเม็กซิโกที่พยายามยึดครองนิวเม็กซิโกให้เป็นอาณานิคมของเม็กซิโก จึงเกิดกลุ่มกองกำลัง "กบฏชิมาโย" ที่รุกขึ้นต่อต้าน สุดท้าย นิวเม็กซิโก ก็ได้รับการรวมเข้าเป็นรัฐที่ 47 ของสหรัฐใน ค.ศ. 1912 หลังจากแยกตัวออกจากประเทศเม็กซิโกได้สำเร็จ ใน ค.ศ. 1924 รัฐสภาสหรัฐก็รับร่างกฎหมายที่อนุญาตให้ชนพื้นเมืองอเมริกันสามารถขอสัญชาติเป็นชาวอเมริกัน และมีสิทธิ์มีเสียงในการลงคะแนนเลือกตั้งจนถึงปัจจุบัน

ภูมิประเทศและสภาพอากาศ
----------------------

สภาพภูมิประเทศบริเวณตอนกลางของรัฐนิวเม็กซิโก
อุทยานแห่งชาติชาโกในรัฐนิวเม็กซิโก
ภูมิประเทศของนิวเม็กซิโกส่วนใหญ่ประกอบด้วยที่ราบสูงและหุบเขาทอดยาวเหนือจรดใต้ โดยมีแม่น้ำรีโอแกรนด์ไหลผ่านจุดศูนย์กลางของรัฐ ระดับความสูงเฉลี่ยอยู่ที่ 4,700 ฟุตเหนือระดับน้ำทะเล

รัฐนิวเม็กซิโกมีชื่อเสียงมาช้านานในด้านสภาพอากาศที่อบอุ่นและเย็นสบาย โดยรวมแล้วอากาศจะมีลักษณะกึ่งแห้งแล้งถึงแห้งแล้ง โดยมีพื้นที่ภูมิอากาศแบบภาคพื้นทวีป ปริมาณน้ำฝนเฉลี่ยทั่วทั้งรัฐอยู่ที่ 12.9 นิ้ว (330 มม.) ต่อปี โดยปริมาณเฉลี่ยต่อเดือนจะพุ่งสูงสุดในฤดูร้อน โดยเฉพาะอย่างยิ่งในพื้นที่ตอนกลางและตอนเหนือที่ขรุขระกว่าทางใต้ โดยทั่วไป ทางตะวันออกของรัฐจะมีปริมาณน้ำฝนมากที่สุดในหนึ่งปี ในขณะที่รัฐทางตะวันตกจะมีความแห้งแล้งมากที่สุด

อุณหภูมิต่อปีอาจอยู่ในช่วง 65 °F (18 °C) ทางตะวันออกเฉียงใต้ และอาจต่ำกว่า 40 °F (4 °C) ทางตอนเหนือ ในช่วงฤดูร้อน อุณหภูมิในตอนกลางวันมักจะเกิน 100 °F (38 °C) ที่ระดับความสูงต่ำกว่า 5,000 ฟุต (1,500 ม.) อุณหภูมิสูงเฉลี่ยในเดือนกรกฎาคมอยู่ในช่วง 99 °F (37 °C) ในเดือนที่อากาศหนาวเย็นระหว่างเดือนพฤศจิกายนถึงมีนาคม หลายเมืองในนิวเม็กซิโกอาจมีอุณหภูมิต่ำสุดในตอนกลางคืน อุณหภูมิสูงสุดที่บันทึกไว้ในนิวเม็กซิโกคือ 122 °F (50 °C) ที่โรงงาน Waste Isolation Pilot Plant (WIPP) ใกล้หมู่บ้าน Loving เมื่อวันที่ 27 มิถุนายน 1994; อุณหภูมิต่ำสุดที่บันทึกไว้คือ -50 °F (-46 °C) ที่ Gavilan ย่าน เมื่อวันที่ 1 กุมภาพันธ์ 1951

ประชากร
-------

จากการสำรวจสำมะโนประชากรใน ค.ศ. 2020 นิวเม็กซิโกมีประชากร 2,117,522 คน โดยเพิ่มขึ้น 2.8% จากจำนวน 2,059,179 คนใน ค.ศ. 2010 โดยถือเป็นอัตราการเติบโตที่ต่ำที่สุดในฝั่งตะวันตกของประเทศรองจากรัฐไวโอมิง และเป็นอัตราการเติบโตที่ช้าที่สุดในประเทศ เมื่อเปรียบเทียบระหว่าง ค.ศ. 2000 ถึง 2010 ประชากรของนิวเม็กซิโกเพิ่มขึ้น 11.7% จากจำนวน 1,819,046 คน รายงานจากสภานิติบัญญัติแห่งนิวเม็กซิโกระบุว่าการเติบโตที่ช้านั้นเป็นผลมาจากอัตราการย้ายถิ่น โดยเฉพาะอย่างยิ่งในกลุ่มผู้ที่มีอายุ 18 ปีหรืออายุน้อยกว่า และอัตราการเกิดลดลงถึง 19% อย่างไรก็ตาม การเติบโตของชุมชนฮิสแปนิกและชนพื้นเมืองอเมริกันยังคงอยู่ในเกณฑ์ดี

มากกว่าครึ่งหนึ่งของจำนวนประชากรที่อาศัยในปัจจุบันเกิดในรัฐนี้ (51.4%) ในขณะที่ประชากรบางส่วนอพยพมาจากรัฐอื่น (37.9%) และประชากรจำนวน 1.1% เกิดในปวยร์โตรีโกหรือในต่างประเทศกับพ่อแม่ชาวอเมริกันอย่างน้อยหนึ่งคน และอีก 9.4% เป็นชาวต่างชาติจากทวีปอื่น และเกือบหนึ่งในสี่ของประชากร (22.7%) มีอายุต่ำกว่า 18 ปี และค่าเฉลี่ยอายุของประชากรในรัฐที่ 38.4 ซึ่งสูงกว่าค่าเฉลี่ยของประเทศที่ 38.2 เล็กน้อย ชาวฮิสแปนิกและลาตินคิดเป็นเกือบครึ่งหนึ่งของผู้อยู่อาศัยทั้งหมด (49.3%) ทำให้นิวเม็กซิโกมีสัดส่วนเชื้อสายฮิสแปนิกสูงที่สุดในบรรดาห้าสิบรัฐ รวมถึงลูกหลานของชาวอาณานิคมสเปนที่ตั้งรกรากระหว่างศตวรรษที่ 16 และ 18 รวมทั้งผู้อพยพจากลาตินอเมริกา

จาก ค.ศ. 2000 ถึง 2010 จำนวนคนยากจนได้เพิ่มขึ้นเป็น 400,779 คนหรือประมาณหนึ่งในห้าของประชากรทั้งหมด และการสำรวจสำมะโนประชากร ค.ศ. 2020 ครั้งล่าสุดได้มีการบันทึกอัตราความยากจนที่ลดลงเล็กน้อยที่ 18.2%

วัฒนธรรม
--------

### ภาษา

นิวเม็กซิโกอยู่ในอันดับที่สามรองจากรัฐแคลิฟอร์เนียและรัฐเท็กซัสในแง่ของรัฐที่มีความหลากหลายทางภาษามากที่สุด จากการสำรวจสำมะโนประชากรของสหรัฐใน ค.ศ. 2010 พบว่า 28.45% ของประชากรอายุ 5 ปีขึ้นไปพูดภาษาสเปนเป็นหลัก ในขณะที่ 3.50% พูดภาษานาวาโฮ ผู้พูดภาษาสเปนบางส่วนสืบเชื้อสายมาจากผู้ตั้งถิ่นฐานชาวสเปนก่อนคริสต์ศตวรรษที่ 18 นอกจากภาษานาวาโฮซึ่งพูดในรัฐแอริโซนาแล้ว ในนิวเม็กซิโกยังมีคนกลุ่มเล็ก ๆ ใช้ภาษาอเมริกันพื้นเมืองอีกหลายภาษา ซึ่งส่วนใหญ่เป็นภาษาเฉพาะถิ่นของรัฐและภาษาเม็กซิโกดั้งเดิม

### ศาสนา

เช่นเดียวกับรัฐอื่น ๆ ในสหรัฐ ประชากรในนิวเม็กซิโกส่วนมากเป็นคริสต์ศาสนิกชน และกว่าหนึ่งในสามนับถือนิกายโรมันคาทอลิกและโปรเตสแตนต์ ตามข้อมูลของสมาคมคลังข้อมูลศาสนา (ARDA) นิกายที่ใหญ่ที่สุดคือโรมันคาทอลิก (สมาชิก 684,941 คน) และประชากรประมาณ 1 ใน 5 ในรัฐนิวเม็กซิโกไม่นับถือศาสนาใด ๆ ซึ่งรวมถึงผู้ไม่เชื่อเรื่องพระเจ้า

### อาหาร

พริกแห้ง วัตถุดิบประกอบอาหารที่มีชื่อเสียงที่สุดในรัฐนิวเม็กซิโก
อาหารในรัฐนิวเม็กซิโกได้รับอิทธิพลมาจากความหลากหลายทางวัฒนธรรมของประเทศเม็กซิโกและสเปน และมีความแตกต่างจากอาหารประจำชาติทั่วไปในสหรัฐ เป็นที่รู้จักกันดีในเรื่องการผสมผสานของวัตถุดิบต่าง ๆ โดยเฉพาะอย่างยิ่ง พริก และเครื่องเทศ ที่มีชื่อเสียงที่สุดได้แก่ พริกแห้ง ซึ่งมีรสชาติเผ็ดร้อนและมักปรากฏอยู่ในรายการอาหารชั้นนำต่าง ๆ ในร้านอาหารของรัฐนิวเม็กซิโก ตั้งแต่ร้านอาหารริมทางทั่วไปจนถึงภัตตาคารขนาดใหญ่

อ้างอิง
-------

1. 1 2 3  "United States Summary: 2010 – Population and Housing Unit Counts" (PDF). *U.S. Census Bureau*. September 2012. p. 41. สืบค้นเมื่อ March 14, 2020.
2. ↑  "Wheeler". *NGS data sheet*. U.S. National Geodetic Survey.
3. 1 2  "Elevations and Distances in the United States". United States Geological Survey. 2001. คลังข้อมูลเก่าเก็บจากแหล่งเดิมเมื่อ October 15, 2011. สืบค้นเมื่อ October 24, 2011.
4. ↑  "Most spoken languages in New Mexico in 2010". MLA Data Center. คลังข้อมูลเก่าเก็บจากแหล่งเดิมเมื่อ May 23, 2013. สืบค้นเมื่อ November 4, 2012.
5. ↑  จำนวนประชากรในสหรัฐ แบ่งตามรัฐ
6. ↑  "New Mexico Population 2021 (Demographics, Maps, Graphs)". *worldpopulationreview.com*.
7. ↑  "New Mexico | Data USA". *datausa.io* (ภาษาอังกฤษ).
8. ↑  "New Mexico Regions & Cities". *www.newmexico.org* (ภาษาอังกฤษแบบอเมริกัน).
9. ↑  "New Mexico Climate & Geography | NMEDD". *gonm.biz*.[*ลิงก์เสีย*]
10. ↑  "New Mexico Maps & Facts". *WorldAtlas* (ภาษาอังกฤษแบบอเมริกัน).
11. ↑  "Poverty rate in New Mexico 2019". *Statista* (ภาษาอังกฤษ).
12. ↑  "U.S. Census Bureau QuickFacts: New Mexico". *www.census.gov* (ภาษาอังกฤษ).
13. ↑  Mexican, Bruce KrasnowThe New. "N.M. poverty rate down, but is still among worst in U.S." *Santa Fe New Mexican* (ภาษาอังกฤษ).
14. ↑  Admin, Web. "New Mexico Ranked Worst in the Nation for Child Poverty". *New Mexico Voices for Children* (ภาษาอังกฤษแบบอเมริกัน).
15. ↑  "New Mexico Report - 2020". *Talk Poverty* (ภาษาอังกฤษแบบอเมริกัน).
16. ↑  "New Mexico: per capita real GDP 2000-2019". *Statista* (ภาษาอังกฤษ).
17. ↑  "U.S. federal state of New Mexico - real GDP 2000-2020". *Statista* (ภาษาอังกฤษ).
18. ↑  Editor, Adrian Gomez | Journal Arts and Entertainment. "New Mexico's film industry has bounded back to near pre-pandemic levels". *www.abqjournal.com* (ภาษาอังกฤษแบบอเมริกัน). `{{cite web}}`: `|last=` มีชื่อเรียกทั่วไป (help)
19. ↑  Tlapoyawa, Kurly (2017-10-14). "How Did New Mexico Get Its Name?". *[ mexika.org ]* (ภาษาอังกฤษ).
20. ↑  "Is New Mexico a State? Some Americans Don't Know". *NPR.org* (ภาษาอังกฤษ).
21. ↑  Edward B. Kaye (2001). ""Good Flag, Bad Flag, and the Great NAVA Flag Survey of 2001". *Raven: A Journal of Vexillology*. **8**: 11–38.
22. ↑  "New Mexico State Flag - About the New Mexico Flag, its adoption and history from NETSTATE.COM". *www.netstate.com*.
23. ↑  Weber, David J. (1992). *The Spanish Frontier in North America*. New Haven and London: Yale University Press. p. 79.
24. ↑  "รู้หรือไม่ รัฐนิวเม็กซิโก ประเทศสหรัฐฯ ถือกำเนิดก่อนประเทศเม็กซิโกเสียอีก #beartai". *#beartai* (ภาษาอังกฤษแบบอเมริกัน). 2021-07-26.
25. ↑  Sanchez, Joseph P. (1987). *The Rio Abajo Frontier, 1540–1692: A History of Early Colonial New Mexico*. Albuquerque: Museum of Albuquerque History Monograph Series. p. 51.
26. ↑  "New Mexico | Flag, Facts, Maps, & Points of Interest". *Encyclopedia Britannica* (ภาษาอังกฤษ).
27. ↑  "NOAA | NCDC | SCEC | Climatological Extremes for NM". *web.archive.org*. 2010-05-28. คลังข้อมูลเก่าเก็บจากแหล่งเดิมเมื่อ 2010-05-28. สืบค้นเมื่อ 2021-08-17.`{{cite web}}`: CS1 maint: bot: original URL status unknown (ลิงก์)
28. ↑
29. ↑  .
30. ↑  "New Mexico | Bureau of Business and Economic Research UNM". *bber.unm.edu*.
31. ↑  Writer, Dan McKay | Journal Staff. "NM 2020 census count higher than expected". *www.abqjournal.com* (ภาษาอังกฤษแบบอเมริกัน).
32. ↑  Sonnad, Nikhil. "Against the odds, English is on the rise in four US states". *Quartz* (ภาษาอังกฤษ).
33. ↑  "Language Map Data Center". *apps.mla.org*.
34. ↑  Espinosa, Aurelio Macedonio; Morley, S. Griswold (Sylvanus Griswold) (1911). *The Spanish language in New Mexico and southern Colorado*. University of California Libraries. Santa Fe, N.M. New Mexican printing company.
35. ↑  NW, 1615 L. St; Suite 800Washington; Inquiries, DC 20036USA202-419-4300 | Main202-857-8562 | Fax202-419-4372 | Media. "Most and least religious U.S. states". *Pew Research Center* (ภาษาอังกฤษแบบอเมริกัน).
36. ↑  "The Association of Religion Data Archives | Maps & Reports". *web.archive.org*. 2013-12-03. คลังข้อมูลเก่าเก็บจากแหล่งเดิมเมื่อ 2013-12-03. สืบค้นเมื่อ 2021-08-17.`{{cite web}}`: CS1 maint: bot: original URL status unknown (ลิงก์)
37. ↑  "Religion in New Mexico | Frommer's". *www.frommers.com*.
38. ↑  Casey, Clyde (2013). *New Mexico Cuisine: Recipes from the Land of Enchantment* (ภาษาอังกฤษ). University of New Mexico Press. ISBN 978-0-8263-5417-4.
39. ↑  Swentzell, Roxanne; Perea, Patricia M. (2016). *The Pueblo Food Experience Cookbook: Whole Food of Our Ancestors* (ภาษาอังกฤษ). Museum of New Mexico Press. ISBN 978-0-89013-619-5.
40. ↑  Arellano, Gustavo (2013-04-16). *Taco USA: How Mexican Food Conquered America* (ภาษาอังกฤษ). Simon and Schuster. ISBN 978-1-4391-4862-4.
41. ↑  "A Classic Biscochitos Recipe". *www.newmexico.org* (ภาษาอังกฤษแบบอเมริกัน). 2013-10-04.

แหล่งข้อมูลอื่น
---------------

* flagสถานีย่อยสหรัฐ

* เว็บไซต์รัฐนิวเม็กซิโก

| สถานที่ใกล้เคียงกับรัฐนิวเม็กซิโก |
| --- |
| 

|  |  |  |
| --- | --- | --- |
| รัฐยูทาห์ | รัฐโคโลราโด | รัฐโคโลราโดรัฐโอคลาโฮมา |
|  |  |  |
| รัฐแอริโซนา | **รัฐนิวเม็กซิโก** | รัฐเท็กซัส |
|  |  |  |
|   รัฐโซโนรา |   รัฐชิวาวา | รัฐเท็กซัส |

 |

| * ด
* ค
* ก
 เขตทางการเมืองของสหรัฐ |
| --- |
| รัฐ | 
* คอนเนทิคัต
* เคนทักกี
* แคนซัส
* แคลิฟอร์เนีย
* โคโลราโด
* จอร์เจีย
* เซาท์แคโรไลนา
* เซาท์ดาโคตา
* เดลาแวร์
* เท็กซัส
* เทนเนสซี
* นอร์ทแคโรไลนา
* นอร์ทดาโคตา
* นิวเจอร์ซีย์
* นิวเม็กซิโก
* นิวยอร์ก
* นิวแฮมป์เชอร์
* เนแบรสกา
* เนวาดา
* เพนซิลเวเนีย
* ฟลอริดา
* มอนแทนา
* มิชิแกน
* มินนิโซตา
* มิสซิสซิปปี
* มิสซูรี
* เมน
* แมริแลนด์
* แมสซาชูเซตส์
* ยูทาห์
* โรดไอแลนด์
* ลุยเซียนา
* วอชิงตัน
* วิสคอนซิน
* เวสต์เวอร์จิเนีย
* เวอร์จิเนีย
* เวอร์มอนต์
* ไวโอมิง
* ออริกอน
* อะแลสกา
* อาร์คันซอ
* อินดีแอนา
* อิลลินอย
* แอริโซนา
* แอละแบมา
* โอคลาโฮมา
* โอไฮโอ
* ไอดาโฮ
* ไอโอวา
* ฮาวาย

 |
| เขตที่ตั้งรัฐบาลของสหพันธ์ | 
* วอชิงตัน ดี.ซี.

 |
| พื้นที่เกาะ | 
* กวม
* ปวยร์โตรีโก
* หมู่เกาะนอร์เทิร์นมาเรียนา
* หมู่เกาะเวอร์จินของสหรัฐ
* อเมริกันซามัว

 |
| เกาะเล็กรอบนอก | 
* เกาะจาร์วิส
* เกาะนาแวสซา
* เกาะเบเกอร์
* เกาะเวก
* เกาะฮาวแลนด์
* คิงแมนรีฟ
* จอห์นสตันอะทอลล์
* แพลไมราอะทอลล์
* มิดเวย์อะทอลล์

 |
| เขตสงวนอินเดียน | รายชื่อเขตสงวนอินเดียน |